Jabarkan Perang Indochina Pertama dari Việt Minh

Namun begitu, dalam masa beberapa hari, tibanya tentera Kuomintang China di Vietnam untuk memerhati penghantaran kembali Tentera Diraja Jepang. Maka, Republik Demokratik Vietnam hanya wujud secara teori dan sebenarnya belum menguasai mana-mana wilayah. Beberapa bulan kemudian, pihak China, Vietnam dan Prancis mencapai kata sepakat tiga hala. Pihak Prancis menyerahkan hak-hak tertentu di China, Viet Minh mempersetujui kepulangan pihak Prancis sebagai pertukaran kepada janji-janji kemerdekaan dalam lingkungan Kesatuan Prancis dan pihak China bersetuju untuk berundur dari tanah Vietnam. Bagaimanapun, rundingan antara Prancis dan Việt Minh cepat menemui kegagalan, lalu dikuti sepuluh tahun peperangan menentang Prancis yang dikenali sebagai Perang Indochina Pertama, atau Perang Prancis kepada orang Vietnam.

Jenderal Jean-Etienne Valluy dari Prancis dengan cepatnya mengusir Việt Minh keluar dari Hanoi. Infantri dia yang berunit perisai melalui Hanoi untuk terlibat dalam pertempuran-pertempuran kecil menentang kumpulan-kumpulan Việt Minh berasingan. Pihak Prancis mengepung markas Việt Minh, yaitu Việt Bắc pada tahun 1947, namun gagal menewaskan angkatan Viet Minh, lalu terpaksa berundur. Kempen ini kini dianggap sebagai kemenangan Việt Minh terhadap kuasa Prancis yang penuh lengkap.

Việt Minh terus menentang Prancis sehingga tahun 1949 apabila sempadan China dan Viet Minh disambung sesama sendiri sebagai kesan kempen yang dipanggil Chiến dịch Biên giới (Kempen Perbatasan). China memberi Việt Minh markas berteduh dan senjata berat yang digunakan untuk menentang Prancis. Dengan senjata tambahan inilah, Việt Minh mampu menguasai banyak kawasan luar bandar di negara. Selepas itu, mereka mula mara ke kawasan yang diduduki Prancis.